സത്താർ (നടൻ)

ഒരു മലയാളചലച്ചിത്ര നടനായിരുന്നു സത്താർ (English: Sathaar) സമാനകാലയളവിൽ മലയാളത്തിൽ സജീവമായി അഭിനയിച്ചിരുന്ന നടി ജയഭാരതിയെയാണ് സത്താർ ആദ്യം വിവാഹം കഴിച്ചത്. പിന്നീട് ഇരുവരും വേർപിരിഞ്ഞുവെങ്കിലും അവസാനകാലത്ത് അദ്ദേഹം ജയഭാരതിയോടൊപ്പമായിരുന്നു. നടൻ കൃഷ് സത്താർ സത്താറിന്റെയും ജയഭാരതിയുടെയും മകനാണ്. അസുഖബാധിതനായതിനെത്തുടർന്ന് 2019 സെപ്റ്റംബർ 17ന് ആലുവ പാലിയേറ്റീവ് കെയർ ആശുപത്രിയിൽവച്ച് തന്റെ 67 ആമത്തെ വയസിൽ അന്തരിച്ചു. 

ചലച്ചിത്രരംഗത്ത്
1975-ൽ എം. കൃഷ്ണൻ നായർ സംവിധാനം ചെയ്ത ഭാര്യയെ ആവശ്യമുണ്ട് എന്ന സിനിമയിലൂടെ അഭിനയജീവിതത്തിനു തുടക്കംക്കുറിച്ച സത്താർ 1976-ൽ വിൻസെന്റ് മാസ്റ്റർ സംവിധാനം ചെയ്ത അനാവരണം എന്ന മലയാളം സിനിമയിലൂടെ നായകനായത് അദ്ദേഹത്തിന്റെ അഭിനയജീവിതത്തിലെ ഒരു വഴിത്തിരിവായിരുന്നു. മികച്ച നടനായിട്ടും അദ്ദേഹത്തെ മലയാള സിനിമ വില്ലൻ വേഷങ്ങളിൽ തളച്ചിട്ടു. എഴുപതുകളുടെ മദ്ധ്യത്തിൽ സിനിമാ ജീവിതം ആരംഭിച്ച അദ്ദേഹം വില്ലനായി സ്വയം സ്ഥാപിച്ചു, പ്രത്യേകിച്ച് ഇതിഹാസ നടൻ ജയൻ നായകനായി അഭിനയിച്ച സിനിമകളിൽ. ശരപഞ്ജരം എന്ന ചിത്രത്തിൽ നായകനു തുല്യമായ വേഷമായിരുന്നു. അടിമക്കച്ചവടം, യാഗാശ്വം, വെള്ളം, ലാവ, ശരപഞ്ജരം തുടങ്ങിയ ഹരിഹരൻ ചിത്രങ്ങൾ അദ്ദേഹത്തിന് നല്ല നടനെന്ന മേൽവിലാസം ഉണ്ടാക്കി കൊടുത്തു. 1970 കളിലും 80 കളുടെ തുടക്കത്തിലും പ്രേം നസീർ, മധു, രതീഷ്, ജയൻ എന്നിവർ നായകന്മാരായ നിരവധി ചിത്രങ്ങളിൽ വില്ലൻ വേഷങ്ങൾ ചെയ്തു. അജ്ഞാത തീരങ്ങൾ എന്ന സിനിമയിൽ ആന്റി ഹീറോയായി അഭിനയിച്ച സത്താർ പിന്നീട് നീലത്താമര (1979), ഈ നാട് (1982), ബീന (1978) തുടങ്ങിയ നിരവധി ചിത്രങ്ങളിൽ സ്വഭാവ കഥാപാത്രങ്ങളെയും അവതരിപ്പിച്ചു. മോഹൻലാലിനൊപ്പം അദ്ദേഹത്തിന്റെ ആദ്യ ചിത്രമായ തിരനോട്ടത്തിൽ സത്താർ അഭിനയിച്ചിരുന്നുവെങ്കിലും ചിത്രം ചിത്രം പുറത്തിറങ്ങിയില്ല. മയിൽ, സൗന്ദര്യമേ വരുഗ വരുഗ തുടങ്ങിയ തമിഴ് ചിത്രങ്ങളിലും ചില തെലുങ്ക് ചിത്രങ്ങളിലും അഭിനയിച്ച അദ്ദേഹം ഏകദേശം മുന്നൂറോളം സിനിമകളിൽ അദ്ദേഹം അഭിനയിച്ചു. നടൻ രതീഷുമായിച്ചേർന്ന് ബൈജു കൊട്ടാരക്കര സംവിധായകനായി അരങ്ങേറ്റം കുറിച്ച് ബാബു ആന്റണി നായകനായ അഭിനയിച്ച കമ്പോളം ഉൾപ്പെടെയുള്ള 3 മലയാള ചിത്രങ്ങൾ അദ്ദേഹം നിർമ്മിക്കുകയും ചെയ്തിരുന്നു. ഏഷ്യാവിഷൻറെ അടക്കം നിരവധി പുരസ്കാരങ്ങൾ ലഭിച്ചിട്ടുണ്ട്. ഹ്രസ്വമായ ഇടവേളയ്ക്ക് ശേഷം, 2012 ൽ അദ്ദേഹം സിനിമാ മേഖലയിലേക്ക് മടങ്ങിയെത്തി. അദ്ദേഹം അവസാനമായി ചെയ്ത സിനിമ 2014 ൽ പുറത്തിറങ്ങിയ 'പറയാൻ ബാക്കി വച്ചത്' എന്ന ചിത്രമായിരുന്നു, തുടർന്ന് അദ്ദേഹം സിനിമാരംഗത്തുനിന്ന് നിഷ്‌ക്രിയനായി.

ജീവിതരേഖ
എറണാകുളം ജില്ലയിലെ  ആലുവയിലെ കടുങ്ങല്ലൂരിൽ ജന്മിയായിരുന്ന ഖാദർ പിള്ളയുടെയും ഫാത്തിമയുടെയും പത്ത് മക്കളിൽ ഒമ്പതാമനായി 1952 മെയ് 25 ന് ജനിച്ചു. അബ്ദു കുഞ്ഞ്, അബ്ദുല്ല, കുഞ്ഞു മുഹമ്മദ്, കൊച്ചുമരക്കാർ, വീരവുണ്ണി, വി.കെ. കരീം, അബ്ദുൾ ജലീൽ എന്നിങ്ങനെ ഏഴു സഹോദരന്മാരും ഖദീജ, ജമീല എന്നീ രണ്ട് സഹോദരിമാരും സത്താറിനുണ്ട്. ആലുവയിലെ വെസ്റ്റ് കടുങ്ങലൂർ സർക്കാർ സ്‌കൂളിൽനിന്നു പ്രാഥമിക വിദ്യാഭ്യാസം പൂർത്തിയാക്കിയ സത്താർ, ആലുവയിലെ യൂണിയൻ ക്രിസ്ത്യൻ കോളേജിൽ നിന്നും ചരിത്രത്തിൽ എം.എ ബിരുദം നേടി. നടൻ എൻ. എഫ്. വർഗീസ് ആലുവ യു.സി. കോളജിൽ അദ്ദേഹത്തിന്റെ സഹപാഠിയായിരുന്നു.

അക്കാലത്തെ പ്രമുഖ നടിയായിരുന്ന ജയഭാരതിയെ 1979 ൽ അദ്ദേഹം വിവാഹം കഴിച്ചു. വിവാഹം. ചില അസ്വാരസ്യങ്ങളെത്തുടർന്ന് അവർ ഏറെനാൾ വേർപിരിഞ്ഞു കഴിഞ്ഞുവെങ്കിലും അവസാനനാളുകളിൽ ജയഭാരതി അദ്ദേഹത്തോടൊപ്പമുണ്ടായിരുന്നു. അവരുടെ മകൻ ക്രിഷ് ജെ. സത്താർ അഭിനേതാവായി ലേഡീസ് ആന്റ് ജന്റിൽമാൻ എന്ന ചിത്രത്തിലൂടെ സിനിമാരംഗത്ത് അരങ്ങേറ്റം കുറിച്ചിരുന്നു.

കടുത്ത കരൾ രോഗം ബാധിച്ചതിനേത്തുടർന്ന്  ജൂലൈ 31നാണ് സത്താറിനെ ആശുപത്രിയിൽ പ്രവേശിപ്പിച്ചു. സെപ്റ്റംബർ 17 ചൊവ്വാഴ്ച പുലർച്ചയ്ക്ക് ആശുപത്രിയിൽവച്ചായിരുന്നു അന്ത്യം. രോഗ ബാധിതനായി ആശുപത്രിയിൽ പ്രവേശിപ്പിച്ച ശേഷം ജയഭാരതിയും അവരുടെ പുത്രൻ ക്രിഷ് ജെ. സത്താറും നിരവധി തവണ അദ്ദേഹത്തെ സന്ദർശിച്ചിരുന്നു.ശവസംസ്കാരം ചൊവ്വാഴ്ച വൈകിട്ട് നാലുമണിക്ക് പടിഞ്ഞാറെ കടുങ്ങല്ലൂർ ജുമാമസ്ജിദ് ഖബർസ്ഥാനിൽ നടത്തി.

 അഭിനയരംഗം 
സിനിമകഥാപാത്രംകുറിപ്പുകൾ2014മംഗ്ലീഷ്പൗലോസ് പുന്നോക്കാരൻ. 2014പ്രണയം ബാക്കി വച്ചത്2014മി. ഫ്രൌഡ്2013നത്തൊലി ഒരു ചെറിയ മീനല്ല.2013ഗോഡ് ഫോർ സെയിൽവാരിയർ2013കാഞ്ചികൃഷ്ണപിള്ള2012നം. 66 മദ്രാസ് ബസ്201222 ഫീമെയിൽ കോട്ടയം2012ബാങ്കിംഗ് അവേർസ് 10 ടു 42008രൌദ്രം2006മന്ത്ര ശക്ത2006പകൽK.M.P. നമ്പ്യാർ2005വജ്രംമണ്ഡരി മാത്തൻ2003ദ ഫയർ2002മോഹസ്വപ്നം2002അനുരാഗം2002കനൽക്കിരീടം2001പ്രണയകാലത്ത്2001ഈ രാവിൽ2000റാപ്പിഡ് ആക്ഷൻ ഫോർസ്SPJohn Varghese2000അരയന്നങ്ങളുടെ വീട്1999തച്ചിലേത്തു ചുണ്ടൻ1999ദ ഗോഡ്മാൻ1998കലാപംപള്ളിപ്പാടൻ1997കല്ല്യാണഉണ്ണികൾ1997ലേലം1997മാസ്മരം1997വംശം1996ഹിറ്റ്ലിസ്റ്റ്മാർക്കോസ്1996ഡൊമിനിക് പ്രസന്റേഷൻസതീഷ് ചന്ദ്രൻ1996മൂക്കില്ലാ രാജ്യത്തു മുറിമൂക്കൻ രാജാവ്1995ആദ്യത്തെ കൺമണി1995ബോക്സർHome Minister1995ചന്ത1994ചീഫ് മിനിസ്റ്റർ കെ.ആർ ഗൌതമി1994കമ്മീഷണർ1994കമ്പോളം1993ഇഞ്ചക്കാടൻ മത്തായി ആന്റ് സൺസ്1993ദേവാസുരം1993സൌഭാഗ്യം1993മാഫിയKrishnan1993യാദവം1992നാടോടി1992എന്നോടിഷ്ടം കൂടാമോ1992അവളറിയാതെDavid D'cruz1990പരമ്പര1990സാമ്രാജ്യം1990താളം1990ഇന്ദ്രജാലം1990ഇന്ധനം1990ലാൽ അമേരിക്കയിൽ1989അവൾ ഒരു സിന്ധു1989കൽപ്പന ഹൌസ്1989പുതിയ കരുക്കൾ1989ആയിരം ചിറകുള്ള മോഹംകറുപ്പയ്യൻ1988ജന്മശത്രുജോണി1988അഗ്നിച്ചിറകുള്ള തുമ്പി1987ഇത്രയും കാലംകൃഷ്ണൻകുട്ടി1987മഞ്ഞ മന്ദാരങ്ങൾ1987കാളരാത്രി1987അവളുടെ കഥ1986ഉരുക്കു മനുഷ്യൻ1986ആളൊരുങ്ങി അരങ്ങൊരുങ്ങി1986നിറമുള്ള രാവുകൾ1986ശോഭരാജ്1986കാബറേ ഡാൻസർ1985ബ്ലാക്ൿമെയിൽ1985ചോരക്കു ചോരമാർക്കോസ്1985ജനകീയ കോടതി1985നായകൻഅലി അബ്ദുള്ള1985ശത്രുരാമകൃഷ്ണൻ1985കണ്ണാരം പൊത്തിപൊത്തിചന്ദ്രൻ1985ഒറ്റയാൻജമ്പു1985റിവഞ്ച്1985വെള്ളംതമ്പി1984തച്ചോളി തങ്കപ്പൻ1984അടിയൊഴുക്കുകൾ1984മൈനാകം1984രക്ഷസ്സ്രവി1984ഇടവേളക്കു ശേഷം1984പാവം ക്രൂരൻഷാജി1984മനസറിയാതെമോഹൻ1983ബെൽറ്റ് മത്തായിറോയ്1983മണ്ടൻമാർ ലണ്ടനിൽജോണി1983വിസ1983കടമ്പ1982കുറുക്കന്റെ കല്ല്യാണം1982പടയോട്ടം1982മഴു1982കെണി1982ശരം1982ഈ നാട്രാജഗോപാലവർമ്മ1982തുറന്ന ജയിൽജയിംസ്1982ഭീമൻ1982ജംബുലിംഗം1982പാഞ്ചജന്യംസോമൻ1982വിധിച്ചതും കൊതിച്ചതുംശശി1981അഹിംസ1981പാതിരാസൂര്യൻബഷീർ1981ആക്രമണം1981അരയന്നംരഘു1981കൊടുമുടികൾ1981ഇര തേടുന്ന മനുഷ്യൻ1981ചൂതാട്ടം1981അവതാരംരവി1980ലാവഗോപി1980മൂർഖൻരാജൻ1980ശക്തി1980മകരവിളക്ക്1980സത്യംരാഘവൻ1980മുത്തുച്ചിപ്പികൾഗോപി1980പ്രകടനംഗോപാലൻ1980ദീപംപ്രതാപ്1980അമ്മയും മകളും1980അധികാരംഗോപൻ1980ചന്ദ്ര ബിംബം1980ബെൻസ് വാസു1979ഇഷ്ടപ്രാണേശ്വരി1979ജിമ്മിജോണി1979ഇനിയെത്ര സന്ധ്യകൾ1979ഇവിടെ കാറ്റിനു സുഗന്ധംരവി1979മാനവധർമ്മം1979സുഖത്തിനുപിന്നാലെസോമൻ, രമേശ് (ഇരട്ട കഥാപാത്രം)1979അവൾ നിരപരാധി1979കായലും കയറും1979അവളുടെ പ്രതികാരം1979അഞ്ജാതതീരങ്ങൾ1979നീലത്താമരഅപ്പുക്കുട്ടൻ1979ശരപഞ്ജരംപ്രഭാകരൻ1979അഗ്നിപർവ്വതം1979തേൻതുള്ളി1979അനാർ‌ക്കലി1979തിരനോട്ടം1979ഈ മനോഹരതീരം1978സീമന്തിനി1978ചക്രായുധം1978ബീനശരത്ചന്ദ്രൻ1978അടിമക്കച്ചവടം1978അവർ ജീവിക്കുന്നു1978സുന്ദരിമാരുടെ സ്വപ്നങ്ങൾ1978പത്മതീർത്ഥംമുരളീധരൻ1978അവളുടെ രാവുകൾ1978യാഗാശ്വം1978ഇനിയം പുഴയൊഴുകുംസലിം1978ലിസ1977യത്തീംഅസീസ്1976അനാവരണംനായകനായി അരങ്ങേറ്റം1975ഭാര്യയെ ആവശ്യമുണ്ട്.

 നിർമ്മാണം 

 കമ്പോളം (1994)
 റിവഞ്ച് (1985)  
 ബ്ലാക്ക് മെയിൽ (1985) 

 അവലംബം

പുറത്തേക്കുള്ള കണ്ണികൾ

 സത്താർ
 ആ രഹസ്യം തുറന്നുപറഞ്ഞ് സത്താർ 
 മമ്മൂട്ടിയെ കണ്ടുപഠിക്കണം: സത്താർ
 മലയാള സിനിമയിൽ വേർപിരിഞ്ഞ 10 താരദമ്പതികൾ
 22 ഫീമെയിൽ കോട്ടയം തമിഴിലും തെലുങ്കിലും;നായകനായി ഫഹദിനു പകരം കൃഷ് സത്താർ 

വർഗ്ഗം:മലയാളചലച്ചിത്രനടന്മാർ
വർഗ്ഗം:വിവാഹമോചിതരായ ചലച്ചിത്രദമ്പതികൾ